
HOTĂRÂRE NR. 68/2022 
pentru aprobarea Raportului de specialitate 
privind analiza fundamentării modificării nivelului tarifului de depozitare propus de S.C. ECO BIHOR S.R.L. pentru activitatea de eliminare, prin depozitare, a deșeurilor reziduale și reziduurilor prestată în cadrul Centrului de Management Integrat al Deșeurilor-Leț 


Consiliul Local al Comunei Vârghiș,
[bookmark: _GoBack]întrunit în şedinţa extraordinară din data 19 decembrie 2022,
analizând Referatul de aprobare al primarului comunei Vârghiș pentru aprobarea unui raport de specialitate, precum și al tarifului de depozitare pentru serviciile prestate în cadrul Centrului de Management Integrat al Deșeurilor-Leț, 
având în vedere Raportul de specialitate, precum și avizele comisiilor de specialitate, întocmite în acest sens;
luând în considerare:
- Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;
- Legea serviciului de salubrizare a localităților nr. 101/2006, republicată, cu modificările și completările ulterioare;
- Legea serviciilor comunitare de utilități publice nr. 51/2006, republicată, cu modificările și completările ulterioare;
- Ordonanța de urgență a Guvernului nr. 196/2005 privind Fondul pentru mediu, aprobată cu modificări și completări prin Legea nr. 105/2006, cu modificările și completările ulterioare;
- Ordinul Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;
- art. 7 lit. b) din Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017;
- art. 10 alin. (1) lit. b) și art. 14 din Contractul de asociere al Asociației de dezvoltare intercomunitară ”Sistem Integrat de Management al Deșeurilor în județul Covasna”;
- art. 17 alin. (3) lit. e), coroborat cu art. 22 alin. (1), precum și art. 18 alin. (2) pct. 10 din Statutul Asociației de dezvoltare intercomunitară ”Sistem Integrat de Management al Deșeurilor în județul Covasna”,
văzând adresa Asociației de dezvoltare intercomunitară ”Sistem Integrat de Management al Deșeurilor în județul Covasna” nr. 515/24.11.2022, înregistrată la Registratura Comunei Vârghiș sub nr. 3636/24.11.2022,
fiind îndeplinite procedurile prevăzute de Legea nr. 52/2003 privind transparența decizională în administrația publică, republicată,
în baza art.  129 alin. (2) lit. d) și  alin.(7) lit. n), art. 139 și în temeiul art. art. 196 alin. (1) lit. a)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

HOTĂRĂŞTE:

[bookmark: _Hlk528662220]Art.1. Se aprobă Raportul de specialitate nr. 513/22.11.2022 privind analiza fundamentării modificării tarifului de depozitare propuse de S.C. ECO BIHOR S.R.L. pentru activitatea de eliminare, prin depozitare, a deșeurilor reziduale și reziduurilor prestată în cadrul Centrului de Management Integrat al Deșeurilor-Leț, în baza Contractului de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017, realizat de Asociația de dezvoltare intercomunitară ”Sistem Integrat de Management al Deșeurilor în județul Covasna” și Fișele de fundamentare, înaintate prin adresa nr. 515/24.11.2022, înregistrată la Registratura Comunei Vârghiș sub nr. 3636/24.11.2022, prevăzute în anexa nr. 1.
Art.2. Se aprobă tariful de depozitare în valoare de  127,11 lei/tonă, plus T.V.A pentru activitatea de transfer, și eliminarea, prin depozitare, a deșeurilor reziduale și reziduurilor. 
Art.3. Se aprobă proiectul Actului adițional nr. 9 la Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017, încheiat între județul Covasna și S.C. ECO BIHOR S.R.L., prevăzut în anexa nr. 2.
Art.4. Se mandatează domnul Imets Lajos, reprezentantul comunei Vârghiș în Adunarea Generală a Asociației de dezvoltare intercomunitară ”Sistem Integrat de Management al Deșeurilor în județul Covasna”, să voteze în favoarea aprobării tariful de depozitare și a adoptării Actului adițional nr. 9 la Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017, în forma prevăzută în anexa nr. 2
Art.5. Se mandatează județul Covasna prin reprezentantul său legal să semneze Actul adițional nr. 9 la Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.06.2017 în numele și pe seama municipiului/orașului/comunei Vârghiș.
Art.6. Anexele nr. 1-2 fac parte integrantă din prezenta hotărâre.
Art.7. Cu aducerea la îndeplinire a prezentei hotărâri se însărcinează Compartimentul contabilitate, finanțe, taxe și impozite și persoana arătată în art. 4.



Vârghiș, la 19 decembrie 2022


PREŞEDINTE DE ŞEDINŢĂ						   CONTRASEMNEAZĂ
     Román Sándor-Levente                                                                           SECRETAR GENERAL
                                                                                                                    	      Kolumbán Boglárka

